# Odgovori na pripombe glede predloga Pravilnika o zagotavljanju varnosti po začetku obratovanja sevalnih ali jedrskih objektov, ki smo jih prejeli na URSJV do 31.7.2023

V tem dokumentu so zbrane vse pripombe, mnenja in predlogi, ki jih je v času druge javne razprave zainteresirana javnost posredovala na URSJV. Podani so odgovori in stališča URSJV na posamezne pripombe.

|  | **Stran** | **poglavje** | **OBSTOJEČE BESEDILO** | **PREDLOG DOPOLNITVE /NOVEGA BESEDILA** | **OPOMBA** | **URSJV** |
| --- | --- | --- | --- | --- | --- | --- |
| 1. | 21/58 | Poglavje 2.7, 31. člen | (nesevalna varnost)  (1) Upravljavec jedrskega ali sevalnega objekta mora imeti vzpostavljen sistem varnosti pri delu , ki mora zagotoviti, da so tveganja iz vseh dejavnosti na objektu, čim nižja.  (2) Sistem varnosti pri delu mora vključevati načrtovanje, izpeljavo, nadzor in pregled preventivnih in zaščitnih ukrepov, pri čemer mora upoštevati vpliv na jedrsko in sevalno varnost. Vsi zaposleni, dobavitelji, podizvajalci in obiskovalci, morajo imeti ustrezno znanje, biti usposobljeni za varno opravljanje dela, razumeti vpliv na jedrsko in sevalno varnost ter upoštevati varnostna pravila in prakso. Upravljavec mora zagotoviti podporo, navodila ter pomoč zaposlenim na področju varnosti pri delu. | (nesevalna varnost)  (1) Upravljavec jedrskega ali sevalnega objekta mora imeti vzpostavljen sistem varnosti in zdravja pri delu , ki mora zagotoviti, da so tveganja iz vseh dejavnosti na objektu, čim nižja.  (2) Sistem varnosti in zdravja pri delu mora vključevati načrtovanje, izpeljavo, nadzor in pregled preventivnih in zaščitnih ukrepov, pri čemer mora upoštevati vpliv na jedrsko in sevalno varnost. Vsi zaposleni, dobavitelji, podizvajalci in obiskovalci, morajo imeti ustrezno znanje, biti usposobljeni za varno opravljanje dela, razumeti vpliv na jedrsko in sevalno varnost ter upoštevati varnostna pravila in prakso. Upravljavec mora zagotoviti podporo, navodila ter pomoč zaposlenim na področju varnosti pri delu. | Ustaljen izraz je »varnost in zdravje pri delu« (VZD).  Upravljavce zavezuje ZVZD-1.  Sistem varnosti in zdravja pri delu mora biti sestavni del celovitega sistema vodenja, ki ga določa 53. člen JV5. | Besedilo člena 31, se sicer nanaša na del varnosti pri delu povezane z nesevalno varnostjo (industrijsko varnostjo) ter potrebne ukrepe z upoštevanjem vpliva na jedrsko in sevalno varnost.  Zaradi poenotenja navedbe varnosti in zdravja pri delu z ZVZD-1 in JV5 pa sprejmemo tudi omenjen predlog, ki je bil posredovan že v predhodni javni obravnavi s strani enega od upravljavcev.  SPREJETO |
| 2. | 25/58 | Poglavje 4.1, 42. člen | 1. neposredno vpliva na obratovanje objekta s:  ‒ spremembo SSK ali v procesni programski opremi,  ‒ spremembo obratovalnih pogojev in omejitev,  ‒ spremembo pisnih postopkov ali  ‒ katero koli kombinacijo sprememb, navedenih v prejšnjihalinejah tega odstavka; | 1. neposredno vpliva na obratovanje objekta s:  ‒ spremembo SSK ~~ali v procesni programski opremi~~,  ‒ spremembo obratovalnih pogojev in omejitev,  ‒ spremembo pisnih postopkov ali  ‒ katero koli kombinacijo sprememb, navedenih v prejšnjih alinejah tega odstavka; | Morda odveč, saj 58. točka definicij pravi: Med SSK se uvršča tudi programska oprema za instrumentacijo in regulacijo.  IAEA Glossary https://www-pub.iaea.org/MTCD/Publications/PDF/IAEA-NSS-GLOweb.pdf  uvršča med SSK vse elemente in dejavnike, ki niso človeški; tudi vso informacijsko strojno in programsko opremo. | Se strinjamo s predlogom, saj je programska oprema za instrumentacijo in regulacijo vključena v definicijo SSK.  SPREJETO |
| 1. | 21/58 | Poglavje 2.7, 31. člen | (nesevalna varnost)  (1) Upravljavec jedrskega ali sevalnega objekta mora imeti vzpostavljen sistem varnosti pri delu , ki mora zagotoviti, da so tveganja iz vseh dejavnosti na objektu, čim nižja.  (2) Sistem varnosti pri delu mora vključevati načrtovanje, izpeljavo, nadzor in pregled preventivnih in zaščitnih ukrepov, pri čemer mora upoštevati vpliv na jedrsko in sevalno varnost. Vsi zaposleni, dobavitelji, podizvajalci in obiskovalci, morajo imeti ustrezno znanje, biti usposobljeni za varno opravljanje dela, razumeti vpliv na jedrsko in sevalno varnost ter upoštevati varnostna pravila in prakso. Upravljavec mora zagotoviti podporo, navodila ter pomoč zaposlenim na področju varnosti pri delu. | Se črta | Predlagamo, da ta predlog pošljete pripravljavcu ZVZD-1 in ZVPoz saj se posega v njuno področje in morajo biti usklajeni.  V izogib temu pa svetujemo črtanje celotnega člena. SSR je v Sloveniji že uveden in upravljalci objektov ga spoštujemo z brez JV9. | Besedilo 31. člena, ki smo ga že nekoliko posodobili na podlagi predhodne javne razprave se nanaša na nesevalno varnost (industrijsko varnost oziroma varnost pri delu) in potrebne ukrepe izključno z upoštevanjem vpliva na jedrsko in sevalno varnost. Zahteve so povzete po SSR 2/2 (req. 23, 5.26). Predlog tako ne posega kako drugače na področje varnosti in zdravja pri delu.  POJASNILO |
| 2. | 23/58 | Poglavje 4.1, 39.člen | obveznost izvedbe varnostnih izboljšav |  | Želimo relaksacijo predpisov z manj birokracije, ki bodo spodbujale izvedbo izboljšav. | V ZVISJV-1 in podzakonskih aktih je podrobno predpisan postopek za uvajanje sprememb oziroma izboljšav. Iz dosedanje uporabe ZVISJV od leta 2002 ugotavljamo, da tako vzpostavljen način deluje in prispeva k varnosti. Pri uvedbi sprememb je potrebno kompleksno obravnavati vsako spremembo oziroma izboljšavo, saj lahko sprememba na enem vpliva na drugo področje (povezava med področji varnosti, varovanja, izrednih dogodkov). Imeli smo že primere ravno na CSRAO, kjer se je nameravalo izvesti izboljšave, kot je »zamenjava hidroizolacije« po enostavnem postopku in se je na koncu izkazalo, da je to nesprejemljivo in nedopustno. Standard v jedrski in sevalni varnosti je, da mora biti vse dokumentirano in sledljivo tudi izvedene izboljšave, ZVISJV pa upošteva stopenjski pristop pri uvajanju izboljšav. Za manj pomembne spremembe je postopek poenostavljen. Tako, da predloga ne bomo upoštevali.  ZAVRNJENO |
| 3. | 32/58 | Poglavje 5, 52. člen | Upravljavec sevalnega ali jedrskega objekta, razen odlagališča za rudarsko in hidrometalurško jalovino, za katerega določbe tega poglavja ne veljajo, mora:… |  | Prosimo za pojasnilo po katerem mednarodnem standardu ali zgledu je skladišče institucionalnih RAO v katerem se ne ravna z jedrskimi snovmi v takšnih količinah in na tak način, da pride do verižne reakcije, jedrski objekt? | Definicija jedrskega objekta je določena v ZVISJV-1 in ne v Pravilniku, ki je v obravnavi. Definicija ni vezana na to, ali lahko pride do verižne reakcije v objektu kot navajate. 52. člen določa zahteve, kaj je potrebno pregledati z občasnim varnostnim pregledom in smatramo, da so vse relevantne tudi za CSRAO, kar tudi potrjujejo pretekle izkušnje izvedbe občasnega varnostnega pregleda CSRAO. Tako, da navedenega člena ne bomo spreminjali.  POJASNILO |
| 1. | 2/56 | Poglavje 1, 2. člen |  |  | Predlagamo dopolnitev 2. člena z novim izrazom, ki se glasi »izredni dogodek«.  V pravilniku manjka jasna definicija pojma. | Izraz »izredni dogodek« je definiran v ZVISJV-1.  »Izredni dogodek je okoliščina ali dogodek, ki ni običajen in pri katerem se zmanjša sevalna ali jedrska varnost ali je zmanjšana raven varstva pred sevanji. Zaradi stanja, ki je posledica izrednega dogodka, je treba začeti takojšnje priprave ali izvajanje ukrepov za preprečitev ali odpravo posledic za zdravje in varnost ljudi ter kakovost njihovega življenja, za preprečitev posledic na premoženje in okolje ali za odpravo tveganj, ki vodijo do takih resnih posledic.«  POJASNILO |
| 2. |  | Splošno |  |  | Predlagamo, da se v pravilniku uporablja izraz »glavna kontrolna soba« namesto »glavna komandna soba« oz. se v pravilniku poenoti izraz.  Izraz »komandna soba« pomeni, da se iz sobe komanduje oz. zapoveduje, medtem ko izraz »kontrolna soba« pomeni, da se iz sobe kontrolira delovanje. | Izraza »komandna soba« ne bomo spreminjali v pravilniku JV9, saj menimo, da ostaja korekten. Prav tako je uporabljen v drugem pravilniku JV5, pojmovniku jedrske tehnike in varstva pred sevanji, kot tudi v dokumentaciji (tudi na primer v varnostnem poročilu) in spletnih straneh nekaterih upravljavcev.  ZAVRNJENO |
| 3. | 37/58 | 69. člen (2) | 2. v primeru nastanka večjih sprememb na OPU in/ali OTU območjih (v gostoti poseljenosti, topologiji in geografskih značilnostih, prometni infrastrukturi ali drugih predpostavkah na območjih OPU in/ali OTU ter na predvidenih evakuacijskih poteh), ki bi lahko bistveno spremenile čas evakuacije teh območij, oceno časa evakuacije spremeniti ali dopolniti čimprej ob prepoznanih spremembah, najkasneje pa v roku dveh let od nastanka sprememb; |  | Predlagamo brisanje 2. točke, 2. odstavka 69. člena ali pa prosimo ministrstvo, da nas obvesti o referenčni evropski zakonodaji iz katere izhaja ta zahteva.  Pri pregledu evropske zakonodaje nismo našli zahteve po izvedbi ocene časa evakuacije območja OTU, ki je navedena v 2. točki, 2. odstavka, 69. člena. | Ožja podlaga za zahtevo je res v NUREG/CR-7269, vzporedni širši temelj v naši zakonodaji je pa zahteva za ažuriranje načrtov zaščite in reševanja po Uredbi o vsebini in izdelavi načrtov zaščite in reševanja – 14. člen o vzdrževanju načrta, 5. odstavek, po katerem je potrebno načrt ZiR med drugim spremeniti oziroma dopolniti ob večjih spremembah razpoložljivih sil in sredstev za zaščito, reševanje in pomoč oziroma po potrebi, kamor smatramo, da uvrščamo tudi velike infrastrukturne in druge spremembe v okolici, ki bistveno vplivajo na zmožnosti izvajanje zaščite, reševanja in pomoči na območju in v okolici objekta – tako na potek evakuacijskih poti kot tudi na čas evakuacije.  (5) Načrt zaščite in reševanja se pregleda in spremeni ali dopolni zaradi spremembe ocene ogroženosti ali večje spremembe razpoložljivih sil in sredstev za zaščito, reševanje in pomoč oziroma po potrebi in v primernih časovnih obdobjih, najmanj pa vsaka tri leta za večje nesreče z nevarnimi snovmi ter za objekte za ravnanje z rudarskimi odpadki in vsakih pet let za vse druge nesreče. Pri tem se morajo upoštevati tudi nova spoznanja stroke in izkušnje, pridobljene pri ravnanju ob nesrečah ter na vajah zaščite, reševanja in pomoči.  POJASNILO |
| 4. | 37/58 | 69. člen (3) | 1. hitro prepoznavanje in razvrstitev izrednega dogodka v stopnjo nevarnosti (začetna nevarnost in objektna nevarnost) ter merila za obveščanje pristojnih organov, med njimi tudi organ, pristojen za jedrsko varnost; | 1. hitro prepoznavanje in razvrstitev izrednega dogodka v stopnjo nevarnosti (začetna nevarnost, ~~in~~ objektna nevarnost in splošna nevarnost) ter merila za obveščanje pristojnih organov, med njimi tudi organ, pristojen za jedrsko varnost; | Predlagamo, da se v 1. točki, 3. odstavka, 69. člena v oklepaju k začetni in objektni nevarnosti doda besedna zveza »in splošna nevarnost«.  Definirane so namreč 4 stopnje nevarnosti (t.j. nenormalni dogodek, splošna nevarnost, začetna nevarnost in objektna nevarnost) in menimo, da med hitro prepoznavanje in razvrstitev izrednega dogodka sodi tudi splošna nevarnost. | Ta del pravilnika je na novo dodan in odstavek, s katerim podrobneje določamo vsebino navodila za ukrepanje ob izrednem dogodku, ki ga morajo izdelati tisti objekti, ki so zavezanci za izdelavo navodila za ukrepanje ob izrednem dogodku po ZVISJV-1 ne velja za zavezance, ki so zavezanci za izdelavo načrta ZiR (po ZVDND oz. UVINZR).  POJASNILO |